FACILITACIJA MOTORIČKIH SPOSOBNOSTI DJETETA SA SINDROMOM NOONAN Prikaz slučaja

Jagoda Čuvalo, Darija Cigić, Filipa Markotić,

Fakultet zdravstvenih studija, Sveučiliše u Mostaru, Bosna i Hercegovina

# SAŽETAK

**Uvod:** Istraživanja pokazuju da osobe sa sindromom Noonan većinom izvještavaju o problemima vezanim uz bol, smanjenu mišićnu snagu, umor i nespretnost, što u velikoj mjeri utječe na funkcioniranje u svakodnevnom životu. Odgovarajućim fizioterapijskim pristupom pozitivno utječemo na svladavanje aktivnosti svakodnevnog života.

**Cilj rada:** Cilj ovog rada je prikazati važnost kontinuiranog fizioterapijskog procesa u razvoju motoričkih sposobnosti djeteta sa sindromom Noonan.

**Prikaz slučaja:** Prikazan je slučajsedmogodišnje djevojčice kojoj je dijagnosticiran sindrom Noonan s hipertrofičnom kardiomiopatijom. Kako bi usvojila jednostavne i složene motoričke vještine određene za dob uključena je u kontinuirani fizioterapijski tretman. Fizioterapijskom procjenom utvrđeno je kašnjenje u senzomotoričkom razvoju, te su postavljeni ciljevi fizioterapijskog procesa.

**Rezultati**: Rezultati fizioterapijske intervencije pokazuju značajan napredak u usvajanju aktivnosti iz svakodnevnog života, kao i usvajanja jednostavnih do onih složenijih motoričkih vještina.

**Zaključak:** Kontinuiranim fizioterapijskim procesom omogućujemo djetetu pravilan senzomotorički razvoj i svladavanje temeljnih vještina za obavljanje aktivnosti svakodnevnog života.

**Ključne riječi:** Noonan sindrom, djeca, rehabilitacija, motorički razvoj

Kontakt za razmjenu informacija: Jagoda Čuvalo

E-adresa: jagodicacuvalo@gmail.com